

 **REPUBLICA MOLDOVA  CONSILIUL\_RAIONAL TELENEȘTI**

 MD-5801, or.Teleneşti, str.31 August, 9 tel: (258)2-20-58, 2-26-50, fax: 2-24-50

[www.telenesti.md](http://www.telenesti.md), consiliul@telenesti.md, posta@telenesti.md

 **DECIZIE nr. 2/12**

din 07 aprilie 2017

 **„Cu privire la reorganizarea gimnaziului Căzăneşti prin absorbţie”**

 În scopul implementării Programului de Dezvoltare Strategică a Învățământului în raionul Telenești pentru anii 2015 - 2020, aprobat prin Decizia nr. 7/5 din 10 decembrie 2015, asigurării accesului şi sporirii calităţii procesului educațional și optimizării reţelei instituţiilor de învățământ, întru implementarea cadrului normativ ce reglementează procesul de finanţare a instituţiilor de învățământ primar şi secundar general cu aplicarea metodologiei pe bază de formulă, în conformitate cu prevederile art. art. 15 al. (2), 21 alin. (1), 141 al. (1) lit. (j) din Codul Educaţiei al Republicii Moldova nr. 152 din 17.07.2014, art. art. 73 – 79 din Codul Civil al R. Moldova, având la baza propunerea motivată a Direcţiei Generale Educație, ţinând cont de prevederile deciziilor consiliului raional anterior aprobate privitor la reţeaua instituţiilor de învăţământ și de avizul pozitiv al comisiei consultative pe probleme sociale , în temeiul art. art. 43 al. (2), 46 al Legii nr.436-XVI din 28.12.2006 privind administraţia publică locală,Consiliul raional,

**DECIDE:**

1. Se aprobă fuzionarea instituției de învățământ: Gimnaziul din s. Căzănești cu instituția de învățământ: Liceul Teoretic „Adrian Păunescu” din aceiaşi localitate.

2. Procesul de fuzionare a instituțiilor de învățământ menționate la pct.1, se va efectua prin absorbție și are ca efect încetarea existenţei Gimnaziului din s. Căzănești (în calitate de instituţie absorbită) şi trecerea integrală a drepturilor şi obligaţiilor acestuia către Liceul Teoretic „Adrian Păunescu” din s. Căzănești (în calitate de instituţie absorbantă).

3. Șeful Direcției Generale Educație, în comun cu managerul Liceul Teoretic „Adrian Păunescu” din s. Căzănești şi managerul Gimnaziului Căzăneşti (conform atribuţiilor de funcţie), va asigura:

a) reangajarea sau după caz disponibilizarea personalului Gimnaziului din s. Căzănești şi achitarea indemnizaţiei de eliberare din serviciu, conform prevederilor actelor normative în vigoare.

b) metodologic şi tehnic procesul de fuzionare a instituţiilor de învățământ vizate, conform prevederilor actelor normative în vigoare.

c) transmiterea patrimoniului aflat în gestiunea Gimnaziului s. Căzănești, spre gestiunea Liceului Teoretic „Adrian Păunescu” din s. Căzănești. Actul de transmitere şi bilanţul de repartiţie urmează a fi întocmit şi confirmat de către Preşedintele raionului, în numele fondatorului, până la data de 15.06.2017.

4. Managerul Liceul Teoretic „Adrian Păunescu” din s. Căzănești va asigura în perioada 15.06.2017 - 15.08.2017, înregistrarea modificărilor operate în actele de constituire ale instituţiei absorbante, urmare a procesului de fuzionare.

5. Respobsabil de executarea prezentei decizii se desemnează Dna Ioxa Eugenia – şeful Direcției Genrale Educație Telenești.

6. Controlul executării prezentei decizii se pune în sarcina Vicepreședintelui raionului pe probleme sociale, Dna Ecaterina Furculiță.

7. Prezenta decizie urmează a fi adusă la cunoştinţa persoanelor vizate şi intră în vigoare la data publicării pe site-ul oficial al Consiliului raional [www.telenesti.md](http://www.telenesti.md) şi/sau site-ul [www.actelocale.md](http://www.actelocale.md).

 **Preşedintele şedinţei Vladimir Stratulat**

 **Secretarul Consiliului Raional Sergiu Lazăr**